**Приложение № 5**

***ПРОЕКТ***

**ДОГОВОР**

**за възлагане на обществена поръчка за услуги**

**№**

 Днес, ................ 2019 г. в гр. Пловдив между:

 **“ЦЕНТЪР ЗА ПСИХИЧНО ЗДРАВЕ – ПЛОВДИВ” ЕООД,** със седалище и адрес на управление: гр. Пловдив, бул. “Пещерско шосе “ № 68, ЕИК 000463386, представлявано от д-р Мариана Господинова - Управител и Мариета Тодорова – Главен счетоводител, *наричан по-долу за кратко* ***ВЪЗЛОЖИТЕЛ***, от една страна,

 и

 **“…………………………………………………………………………………….” ………..,** град ………………………… …………………………….., ул. “……………………..” № ….., вх. “…..”, ет. …….., **ЕИК ……………………………..**, представлявано от ………………………………………………... - …………………………………. (длъжност), наричан по - долу за кратко **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № …………………………… на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: ***“ПРИГОТВЯНЕ И ДОСТАВЯНЕ НА ХРАНА ЗА НУЖДИТЕ НА ПАЦИЕНТИ И ДЕЖУРЕН ПЕРСОНАЛ в „Център за психично здраве Пловдив” ЕООД”***,

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

* 1. Възложителят възлага, а Изпълнителят приема срещу определено в този договор възнаграждение да извърши на свой риск ***„ПРИГОТВЯНЕ И ДОСТАВЯНЕ НА ХРАНА ЗА НУЖДИТЕ НА ПАЦИЕНТИ И ДЕЖУРЕН ПЕРСОНАЛ в „Център за психично здраве Пловдив” ЕООД”*.**
	2. Изпълнителят се задължава да изпълни предмета на договора, в съответствие с действащите нормативни актове и стандарти, изискванията на Възложителя, определени в Техническата спецификация, и офертата, въз основа на която е определен за Изпълнител на обществената поръчка, представляваща неразделна част от договора.
	3. Предвидените количества готова кухненска продукция, изчислени на база на броя на хранодните, заложени в Техническата спецификация, са прогнозни, приблизително необходими за срока на действие на договора и са съобразени с предвидените средства в бюджета на „ЦПЗ Пловдив“ ЕООД.
	4. Възложителят си запазва правото:
* да променя (да намалява и/или увеличава) количествата готова храна според конкретните потребности на обслужваните отделения в болничното заведение в рамките на предвидените средства по договора;
* да не заявява цялото количество от готова храна в зависимост от конкретните (специфични) нужди на болничното заведение

 **ІІ. ЦЕНИ И НАЧИН НА ПЛАЩАНЕ**

**2.1.** Общата прогнозна цена за изпълнение на договора съгласно Ценовото предложение на Изпълнителя, е в размер на ............................... (..............................) лева без ДДС и .................................. (..........................................) лева с ДДС и е изчислена на базата на прогнозните хранодни.

**2.2.** В цената по т.2.1. са включени всички необходими разходи за продукти, услуги, такси, транспорт, печалба, непредвидени разходи и други задължения, платими от Изпълнителя по силата на този договор.

* 1. Цената на готовата храна за 1 (един) храноден е подробно описана в Приложение № 1, представляващо неразделна част от договора.
	2. Единичните цени по т.2.3. са определени при условие на доставка на готовата храна франко „ЦПЗ Пловдив“ ЕООД – град Пловдив, бул. „Пещерско шосе“ № 68, и включва всички разходи на Изпълнителя за съответната доставка.
	3. Единичните цени на доставяната готова храна за един храноден са определени въз основа на Ценовото предложение на Изпълнителя и не подлежат на актуализация за срока на действие на настоящия договор.
	4. Възложителят заплаща на Изпълнителя цената на извършените доставки през месеца по единични цени, в рамките на храноден, в срок до ***60 /шестдесет/*** дни от датата на издаване на фактурата от Изпълнителя, предоставена до 10-то число на следващия месец.
	5. Възложителят извършва всички плащания по договора с платежно нареждане по банковата сметка на Изпълнителя, след представяне на необходимите за плащането документи.
	6. Изпълнителят е длъжен да уведоми писмено Възложителя при промяна на банковата си сметка в срок до 3 дни от датата на промяната. В случай, че Изпълнителят не уведоми Възложителя в този срок, се счита че плащанията са извършени надлежно.
	7. Всички плащания по договора се извършват въз основа на представена фактура, издадена от Изпълнителя, придружена с обобщен отчет (описателна калкулация по дни, съгласно ценовото предложение), както и предоставени доказателства /копие от платежно нареждане или друго доказателство/, че Изпълнителят е заплатил на подизпълнителя за изпълнените от него доставки, когато е приложимо.
	8. Изпълнителят е длъжен да посочва във фактурите, издадени във връзка с изпълнението на договора, освен задължителната информация и реквизитите съгласно Закона за счетоводството, и предмета и номера на договора за възлагане на обществената поръчка.
	9. [[1]](#footnote-1)Когато част от готовата храна се доставят от подизпълнител, Възложителят може да заплати цената на тази доставка директно на подизпълнителя въз основа на искане, отправено от подизпълнителя до Възложителя чрез Изпълнителя.

**2.12.** В случаите по т.2.11. Изпълнителят е длъжен да предостави на Възложителя искането на подизпълнителя в 15-дневен срок от получаването му заедно със становище, от което е видно дали оспорва съответното плащане или част от него като недължимо.

**2.13.**Възложителят има право да откаже плащане на подизпълнителя, когато искането му за плащане е оспорено от Изпълнителя, до момента на отстраняване на причината за отказа.

**ІІІ. CPOKОВЕ ЗА ИЗПЪЛНЕНИЕ НА ДОСТАВКИТЕ**

* 1. Договорът се сключва за срок от 12 месеца от подписването му и е действителен при валидно представена гаранция за изпълнение в размер на 2 % /два процента/ от стойността на договора без ДДС или .................... (..........................) лева за същият срок.
	2. Сроковете за доставка на готовата храна франко адреса на Възложителя, са както следва:
* закуска - от 7.00 ч до 7.15 ч.;
* обяд - от 11.30 ч. до 12.00 ч.;
* вечеря - от 17.00 ч до 17.30 часа.

 **3.3**. Заявка за броя на дневните менюта ще бъде предавана на ИЗПЪЛНИТЕЛЯ до 09.00 ч. на предходния ден, а за новопостъпили пациенти до 12.00 ч. на същия ден. Допълнителен/коригиращ требвателен лист се подава след обяд до 14.00 ч. и сутрин до 7.00 ч. за постъпилите/изписаните пациенти след обяд и през нощта. Броят на заявените дневни менюта ще зависи от броя присъстващи за деня лица. При необходимост от диетично хранене, до ИЗПЪЛНИТЕЛЯ ще се подава заявка за диетично меню, в деня, предхождащ доставката.

 **3.4.** Описаните количества хранодни в Техническата спецификацията по Приложение №1 са ориентировъчни за срок от 1 /една/ година от подписване на договора и зависят от броя на пациентите, както и от броя на дежурния персонал и на оперативните екипи.

**ІV. НАЧИН ЗА ИЗПЪЛНЕНИЕ НА ДОСТАВКИТЕ**

* 1. Доставяната храна трябва да отговаря на изискванията на действащи нормативни актове и на утвърдените държавни стандарти.
	2. Приготвянето на храната следва да се извършва в съответствие с правилата, описани в "Сборник рецепти за диетични ястия за заведенията за обществено хранене и лечебно-профилактичните заведения", изд. 1984 на Министерство на здравеопазването и Наредба № 1 от 22.01.2018г. за физиологичните норми за хранене на населението (обн. ДВ, бр.11, от 02.02.2018г.), съобразени с прилагането на съответната технология, изискванията на лечебното заведение и Техническа спецификация за изпълнение на обществената поръчка.
	3. Заявената храна трябва да се доставя ежедневно в готов за консумация вид, с транспорт на Изпълнителя и в термофорни съдове, отговарящи на изискванията на Възложителя, подробно описани в Техническата спецификация.
	4. Задължително в седмичното меню за пациентите трябва да се предлага три пъти основно месно ястие, като в тези дни супата е постна. И обратно: в дни, когато основното ястие е постно, супата е с месо. Един път седмично в дневното меню трябва да се включва и риба и по-конкретно:
* три пъти основно ястие с месо/постна супа;
* три пъти постно основно ястие /супа с месо;
* един път основно ястие с риба/постна супа.

 Меню персонал – за обяд и вечеря, състоящо се от основно ястие (местно/постно или риба) и хляб.

* 1. При приготвяне на храната трябва да се спазва следните правила:
* да не се използват заместители на хранителни продукти;
* при грамажа на порциите трябва да се спазва необходимото съотношение между основния продукт и гарнитурата;
* технологичните изисквания при приготвянето на диетичните храни;
* приготвяне на разнообразни ястия, съобразени с диетичното лечебно хранене и продукти според сезона;
* към всяка диета да бъде предвидено необходимо количество и вид хляб.

**4.7.** Изпълнителят предлага примерно седмично. Менюто трябва да бъде предложено на Възложителя до края на работния ден в четвъртък за следващата седмица. Възложителят, чрез свое длъжностно лице одобрява предложеното седмично до края на работния ден в петък за следващата седмица.

**4.8**. Възложителят заявява количеството на необходимата храна, съобразно предложеното от Изпълнителя и одобрено от Възложителя меню, като прави конкретни писмени заявки в зависимост от нуждите си.

**4.9.** Възложителят има право да заменя ястия от примерните менюта, но в рамките на уточнената сума за един храноден, съгласувано с Изпълнителя.

**4.10.** Изпълнителят доставя заявената готова храна франко болничното заведение, в сроковете, посочени от Възложителя в т.3.2. на договора.

**4.11.** Заявената храна се доставя от Изпълнителя в термофорни съдове GN 1/1-200 или техните подединици по гастронорм (Европейски стандарт ЕN 631), които са със следните размери на съдовете GN 1/1-200: външни размери: 530 х 325 мм, вътрешни размери: 505 х 300 мм, дълбочина: 200 мм, обем 26,5 л

**4.12.** Изпълнителят предоставя на възложителя оборотни съдове, които се връщат на Изпълнителя при получаването на следваща доставка.

**4.13.** Температурата на готовите ястия при доставка, преди прехвърляне в транспортната затопляща количка на Възложителя, следва да бъде:

- за топли храни - не по-ниска от 65° С

- за студени храни - в диапазона от 0 ° С до + 4° С

**4.14.** Супите трябва да бъдат подходящо пакетирани в опаковки от 250 гр. и маркирани в съответствие с нормативноустановените изисквания за хигиена, транспорт и съхранение.

**4.15.** Пакетираните закуски трябва да бъдат подходящо опаковани и маркирани в съответствие с нормативноустановените изисквания за хигиена, транспорт и съхранение.

 Приемането на доставената храна се извършва с подписването на Доставния лист от определени от Възложителя и Изпълнителя лица, придружен с декларация, подписана и подпечатана от технолога по обществено хранене и/или от диетолога на Изпълнителя, че храната е приготвена съгласно изискванията на „Сборник рецепти за диетични ястия за заведенията за обществено хранене и лечебно-профилактичните заведения“, изд. 1984 г. на МЗ, Наредба № 1 от 22.01.2018г. за физиологичните норми за хранене на населението (обн. ДВ, бр.11, от 02.02.2018г.) и сертификатите за произхода и качеството на вложените продукти.

**4.16.** Определените от Възложителя лица са длъжни да прегледат състоянието и качеството на доставената храна и да ги рекламират незабавно, ако това е необходимо.

**4.17.** Възложителят има право при констатиране на доставка на некачествена храна, която не отговаря на вида продукти и/или на определения грамаж и температура и на изискванията, посочени в настоящия договор, да направи рекламация на некачествената храна незабавно, както и да откаже подписването на Доставен лист.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**5.1.** **Възложителят има право да:**

* упражнява цялостен и непрекъснат контрол върху доставките на готовата храна чрез своите упълномощени представители;
* откаже да приеме всички или отделни доставки, ако установи съществени недостатъци, които следва да бъдат своевременно отстранени от Изпълнителя за негова сметка;
* прави рекламации при установяване на доставка/и на некачествена храна, която не е в съответствие с нормативно установените изисквания и/или с изискванията, определени в Техническата спецификация и/или в съответствие с Техническото предложение на Изпълнителя;
* извършва проверка във всеки момент от изпълнението на договора относно качеството, количеството, сроковете за доставка, техническите параметри, без да пречи на оперативната дейност на Изпълнителя;
* изисква от Изпълнителя да изпълнява заявените доставки на готова храна в определените срокове и без отклонения от предвиденото в Техническата спецификация и Техническото предложение на Изпълнителя;
* изисква от Изпълнителя да сключи и да му представи договор/и за подизпълнение с посочения/те в офертата му подизпълнител/и;
* изисква замяна на подизпълнител, който не отговаря на съответните критерии за подбор съобразно вида и дела от поръчката, които следва да изпълнява, както и замяна на подизпълнител, за който са налице основания за отстраняване от процедурата;
* променя броя хранодните, определени в Техническата спецификация, според необходимостта на обслужваните отделения в болничното заведение, както и да не заявява целия асортимент, според конкретните си (специфични) нужди.

**5.2. Възложителят се задължава да**:

* одобрява, чрез свое длъжностно лице предложеното от Изпълнителя меню при условията на чл. 5 от договора до края на работния ден в петък за следващата седмица;
* посочва винаги точната спецификация на храната, която заявява за доставка;
* съдейства на Изпълнителя за изпълнение на договора като своевременно разрешава всички технически проблеми, възникнали в процеса на работата;
* приема в срок качествено изпълнените доставки на готова храна;
* заплати на Изпълнителя уговорената цена за реално изпълнените доставки на готова храна при условията и в сроковете, определени в този договор;
* не разпространява под каквато и да е форма всяка предоставена му от Изпълнителя информация, имаща характер на търговска тайна, и изрично упомената като конфиденциална в представената оферта на Изпълнителя;
* определи свой представител, който да подписва доставния лист, удостоверяващ предаването на съответните количества хранителни продукти и съответствието им с уговореното в настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**6.1.** **Изпълнителят има право:**

* да получи необходимото съдействие от Възложителя за изпълнение на предмета на договора;
* да получи договореното възнаграждение при условията и в сроковете, определени в този договор.

**6.2. Изпълнителят е длъжен да:**

* предлага примерно седмично меню, съгласно Техническа спецификация. Менюто трябва да бъде предложено на Възложителя до края на работния ден в четвъртък за следващата седмица.
* изпълни предмета на договора при спазване на всички действащи нормативни актове, необходими за качествено му изпълнение, и в съответствие с изискванията на Възложителя, определени в Техническата спецификация, без отклонения или ограничение;
* спазва българските държавни стандарти и/или еквивалентните им европейски и международни стандарти при изпълнение на договора;
* да изпълнява задълженията си по договора с грижата на добър търговец;
* не променя предложените в офертата единични цени и цени за храноден, които остават непроменени за целия срок за изпълнение на договора;
* изпълни доставките на готовата храна във вид, количество и качество, срок и документално оформяне, съгласно предложеното в Техническото му предложение, което е неразделна част от настоящия договор;
* приготвя необходимата храна в посочения в офертата обект на територията на област Пловдив, който е регистриран по реда на чл.12 от Закона за храните;
* изпълнява предмета на договора с посочените в офертата транспортни средства, за които има издадено разрешение и регистрация за превоз на хранителни продукти съгласно Закона за храните;
	+ изпълнява предмета на договора с посочения в офертата персонал;
* доставя готовата за консумация храна в пълно съответствие със заявените от Възложителя количества и асортимент;
* при доставка на по-малко количество болнична разливна храна от заявеното от Възложителя и в случаите, когато храната не достига по други причини, да достави необходимото количество до 1 (един) час от уведомлението;
* доставя готовата храна в добър търговски вид;
* представи на Възложителя необходимите сертификати и/или други документи за произход, качество и съответствие на готовата храна със съответните стандарти за качество, съгласно изискванията на Закона за храните;
* отговаря пред Възложителя, ако при извършване на доставките допусне отклонения от определените изисквания в Техническата спецификация или наруши императивните разпоредби на действащите нормативни актове;
* не предоставя информация и документи на трети лица относно изпълнението на поръчката, както и да не използва информация, станала му известна при и по повод изпълнението на задълженията му по настоящия договор;
* сключи договор за подизпълнение с посочения/те в офертата му подизпълнител/и в срок от 5 дни от подписване на настоящия договор и да предостави оригинален екземпляр на Възложителя в 3-дневен срок от подписването на договор за подизпълнение, заедно с доказателства, че са изпълнени условията по чл.66, ал.2 и ал.11 ЗОП;
* приема и урежда по уговорения ред надлежно предявените от Възложителя рекламации за количеството и качеството на доставената готова храна и в срок до 1 (един) работен час след надлежно уведомление е длъжен да замени некачествената храна с качествена;
* упълномощи представител, който да подписва Доставния лист, удостоверяващ предаването на съответните количества готова храна и съответствието им с уговореното в настоящия договор.

**VІІ. САНКЦИИ И НЕУСТОЙКИ**

**7.1.** В случай на забавено изпълнение на доставката на готова храна с повече от 15 минути след определения срок в т.3.2., два или повече пъти месечно, Възложителят има право да прекрати договора с едноседмично писмено предизвестие, да задържи гаранцията за изпълнение и да предяви претенции за нанесените вреди и пропуснати ползи.

**7.2.** В случай, че при доставката на храната се установи, че готовата храна не отговаря на посочения вид продукти и/или на определения грамаж в Техническата спецификация и/или при дегустацията на храната се установи, че тя е негодна или не отговаря на нормативно установените изисквания или на изискванията за качество в Техническата спецификация, Възложителят отказва да подпише Доставния лист. При повторение на посочените хипотези на неизпълнение Възложителят има право да прекрати договора с едноседмично писмено предизвестие, да задържи гаранцията за изпълнение и да предяви претенции за нанесени вреди и пропуснати ползи.

**7.3.** При пълно неизпълнение на поетите с настоящия договор задължения, Изпълнителят дължи на Възложителя неустойка в размер от 30 % (тридесет процента) от стойността на договора.

**7.4.** При частично неизпълнение на поетите с настоящия договор задължения, Изпълнителят дължи на Възложителя неустойка в размер на 30 % (тридесет процента) от стойността на неизпълнената част от договора. При некачествено изпълнение на поети с настоящия договор задължения Изпълнителят дължи на Възложителя неустойка в размер на 10 % (десет процента) от стойността на некачествено изпълнените доставки и задължение за своевременно доставяне на качествена храна.

**7.5.** При забавено изпълнение на поетите с настоящия договор задължения, Изпълнителят дължи на Възложителя неустойка в размер от 2 % (два процента) от цената на забавената доставка за всеки просрочен час, но не повече от 20 % (десет процента) от цената на доставката за деня.

**7.6.** При доставка на некачествена храна, Изпълнителят дължи на Възложителя неустойка в размер от 2 % (два) от цената на некачествено доставената храна, но не повече от 20 % (десет процента) от цената на доставката за деня.

**7.7.** В случай на забава на плащането от страна на Възложителя, той дължи на Изпълнителя неустойка в размер на законната лихва за всеки просрочен ден върху стойността на неизпълнението.

**7.8.** За всички останали случаи на неизпълнение на задълженията по настоящия договор, изправната страна има право да прекрати договора с едномесечно писмено предизвестие.

**7.9.** Плащането на неустойка не лишава изправната страна от правото да иска обезщетение за претърпени вреди и пропуснати ползи, ако те превишават платената неустойка.

**VIII. ГАРАНЦИЯ ЗА ИЗПЪЛНЕНИЕ**

**8.1.** При подписването на договора Изпълнителят гарантира изпълнението на задълженията, произтичащите от настоящия договор, с представянето на гаранция за изпълнение в размер на ............................ (.......................................) лева, представляващи 2 % (два процента) от обща стойност на договора без ДДС.

**8.2.** Възложителят задържа и се удовлетворява от гаранцията за изпълнение при възникване на хипотезите, описани в Глава седма, както и когато Изпълнителят системно не изпълнява някое от задълженията си по договора или когато прекъсне или забави изпълнението на задълженията си по договора с повече от 1 /един/ ден.

**8.3.** При липса на възражения по изпълнението на договора Възложителят освобождава гаранцията за изпълнение в срок до 30 /тридесет/ дни след изтичане срока на договора, без да дължи лихви за периода, през който средствата законно са престояли при него. В случай, че Изпълнителят е представил банкова гаранция, оригиналът на банковата гаранция се връща в срок до 30 /тридесет/ дни след изтичане срока на договора.

**8.4.** Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване от компетентния съд. При решаване на спора в полза на Възложителя, той може да пристъпи към усвояване на гаранцията за изпълнение.

**ХI. ПРЕКРАТЯВАНЕ НА ДОГОВОРА**

**9.1.** Настоящият договор се прекратява:

* с изтичане на срока или с достигане на максималната цена на договора;
* по взаимно съгласие между страните, изразено в писмена форма;
* в случаите по т.7.1. и т.7.2 – с едноседмично писмено предизвестие от Възложителя до Изпълнителя;
* при констатирани нередности и/или конфликт на интереси – с изпращане на едномесечно писмено предизвестие от Възложителя до Изпълнителя;
* когато са настъпили съществени промени във финансирането на обществената поръчка - предмет на договора, извън правомощията на Възложителя, които той не е могъл или не е бил длъжен да предвиди и предотврати - с писмено уведомление веднага след настъпването на посочените обстоятелства.

**9.2.** Възложителят може да прекрати договора с едномесечно предизвестие, когато Изпълнителят:

* забави изпълнението на някое свое задължение по договора с повече от 3 работни дни;
* неотстрани в определения в договора срок установените отклонения на доставената храна от изискванията, посочени в Техническата спецификация;
* използва подизпълнител, без да е декларирал това в офертата си, или използва подизпълнител, който е различен от този, посочен в офертата;
* не изпълни точно някое от задълженията си по договора;
* установи се, че по време на провеждане на процедурата за възлагане на поръчката за Изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;
* поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.
* е обявен в несъстоятелност или е в производство по несъстоятелност или в ликвидация.

**9.3.** Възложителят може да прекрати договора едностранно с едномесечно писмено предизвестие без да дължи неустойка и обезщетения и без необходимост от допълнителна обосновка като уреди всички финансови отношения с Изпълнителя относно изпълнените и приети от Възложителя доставки на хранителни продукти.

**X. ОБРАБОТВАНЕ НА ЛИЧНИ ДАННИ И ИНФОРМАЦИЯ НА СТРАНИТЕ**

**10.1.1.** Във връзка с изпълнението на договора страните се задължава да обработват необходимите за целта лични данни и информация в съответствие с нормите на Регламент (ЕС) 2016/679[[2]](#footnote-2) и на Закона за защита на личните данни (ЗЗЛД), и да осигуряват защита на правата на субектите на данни.

 **10.1.2.** Данните и информация по клауза 10.1.1. се считат за поверителни и двете страни се задължават да не ги предоставят на трети страни и лица.

**10.2.** Страните се задължават да предприемат подходящи и адекватни технически и организационни мерки за защита на данните и информацията от поверителен характер, които са им станали известни при и по повод изпълнението на този договор.

**10.3.** Страните се задължават да обработват само личните данни, които са необходими във връзка с и по повод изпълнението на настоящия договор. Това задължение се отнася до обема на събраните лични данни, степента на обработването, периода на съхраняването им и тяхната достъпност.

**10.4.** Страните декларират, че имат въведени Вътрешни правила относно обработката и сигурността на личните данни и гарантират, че обработените лични данни са достъпни само за надлежно упълномощени служители.

**10.5.** Личните данни и информацията от поверителен характер, които са станали известни на страните при и по повод изпълнението на настоящия договор, се обработват за срок не по-дълъг от 24 месеца, считано от датата на подписване на договора.

**XI. ОБЩИ УСЛОВИЯ**

**11.1**.**1.** Настоящият договор може да бъде изменян и допълван по изключение по реда на чл.116 от ЗОП.

**11.1.2.** Договорът може да бъде изменен на основание чл.116, ал.1, т. 6 от ЗОП, когато възникнат непредвидени обстоятелства по смисъла на §2, т.27 от ДР на ЗОП [[3]](#footnote-3), не се променя цялостния характер на поръчката и са изпълнени едновременно следните условия:

а) стойността на изменението е до 10 на сто от стойността на първоначалния договор за доставки на готова храна;

б) стойността на изменението независимо от условията по буква "а" не надхвърля съответната прагова стойност по чл. 20, ал. 1 от ЗОП.

**11.1.3.** Когато се правят няколко последователни изменения, общата им стойност не може да надхвърля посочените максимални размери съгласно клауза 11**.**1.2., буква „б” от договора.

**11.1.4.** При изменение на договора се подписва допълнително споразумение към него.

**11.2.** При възникване на необходимост, Възложителят има право да възложи на Изпълнителя доставката на допълнителни количества готова храна, включени в предмета на договора, по реда на чл.79, ал.1, т. 6 от ЗОП.

**11.3.** Всички спорове, възникнали между страните при и по повод изпълнението на този договор, се решават по пътя на преговори, а при липса на съгласие по съдебен ред.

**11.4.** За всички неуредени въпроси в договора се прилагат нормите на действащото българско законодателство, относимо към предмета на договора.

 Настоящият договор се състави и подписа в два еднообразни екземпляра, по един за всяка от страните и влиза в сила от деня на подписването му.

**ВЪЗЛОЖИТЕЛ: ИЗПЪЛНИТЕЛ:**

1. Клаузи 2.11 – 2.13. се прилагат, само когато изпълнителят е посочил в офертата си, че ще използва подизпълнител. [↑](#footnote-ref-1)
2. **Регламент (ЕС) 2016/679 на Европейския парламент и на Съвета от 27 април 2016 година** относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) [↑](#footnote-ref-2)
3. **§2, т.27. от ДР на ЗОП - „Непредвидени обстоятелства"** са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия. [↑](#footnote-ref-3)